Aasta parimate pokkerimängijate valimine on tänavu kolmeetapiline. Esmalt saavad ETPFi liikmesklubide liikmed esitada  soovitusi kõigis kategooriates klubisiseselt. Seejärel nimetab iga klubi omalt poolt viis "valijameest", kes reastavad soovitusi arvesse võttes iseseisvalt igas kategoorias viis mängijat. Valijameeste edetabelite summeerimisel koostab ETPF iga kategooria jaoks nominentide nimekirja. Lõpliku valiku nominentide seast teeb 7-liikmeline žürii, kuhu kuuluvad lisaks ETPFi juhatusele 2009. aasta Eesti parim pokkerimängija Janar Kiivramees ja spordiajakirjanik Ott Järvela. Žürii tegevust juhib hääletusel mitteosalev ETPFi president Marek Reinaas.